EkBass/fiwiki-20250220-pages-articles huggingface dataset:
Electricity (Silk Cityn ja Dua Lipan kappale)

Electricity on brittiläis-amerikkalaisen musiikkiduo Silk Cityn sekä brittiläislaulaja Dua Lipan musiikkikappale. Sen julkaisi Columbia Records digitaalisesti ladattavana singlenä 6. syyskuuta 2018. Kappale on liitetty sekä Silk Cityn omalle Electricity EP:lle että Lipan oman debyyttistudioalbumin lopulliseen versioon. Kappaleen ovat sanoittaneet Lipa, Silk City, Diana Gordon, Romy Madley Croft, Philip Meckseper, Jacob Olofsson, Rami Dawod, Maxime Picard ja Clément Picard. Sen tuotannosta vastasivat puolestaan Silk City, The Picard Brothers, Jarami, Riton, Alex Metric ja Jr Blender. Kappaleelle on toteutettu myös Bradley & Pablon ohjaama musiikkivideo, joka julkaistiin Mark Ronsonin, Silk Cityn jäsenen YouTube- kanavalla 5. syyskuuta 2018. Videon visuaalit sisältävät viittauksia vuoden 2003 Koillis-Yhdysvaltojen laajamittaiseen sähkökatkokseen, samalla kun Lipa tanssii hylätyssä varastorakennuksessa. "Electricity" oli kaupallisesti kohtalainen menestys, sen päästyä singlelistan viiden parhaan joukkoon Alankomaissa, Britanniassa, Israelissa, Kroatiassa ja Latviassa sekä kymmenen parhaan joukkoon Belgiassa, Irlannissa, Libanonissa ja Skotlannissa. Kappale voitti Grammyn vuoden 2019 Grammy-palkintogaalassa kategoriassa "Paras tanssikappale". ==Lähteet== Luokka:Vuoden 2018 kappaleet Luokka:Dua Lipan kappaleet Luokka:Yhdysvaltalaiset musiikkikappaleet
Promises (Calvin Harrisin ja Sam Smithin kappale)

Promises on skotlantilaisen DJ-tuottaja Calvin Harrisin sekä brittiläisen laulaja-lauluntekijä Sam Smithin musiikkikappale. Sen julkaisivat Columbia Records ja Sony Music Entertainment digitaalisesti ladattavana ja suoratoistettavana singlenä 17. elokuuta 2018. Kappaleen ovat sanoittaneet Harris, Smith ja Jessie Reyez, joista viimeisin esittää myös kappaleen lisävokaalit. Kappaleen tuotannosta vastasi puolestaan Harris. Kappaleelle on toteutettu myös Emil Navan ohjaama musiikkivideo, joka julkaistiin 4. syyskuuta 2018. Videolla kunnioitetaan HLBT-yhteisöä. "Promises" oli kaupallisesti kansainvälinen menestys, sen päästyä singlelistan kärkeen Belgiassa (Flanderi), Irlannissa, Islannissa, Isossa-Britanniassa, Israelissa, Kroatiassa, Latviassa, Libanonissa, Skotlannissa ja Sloveniassa sekä viiden parhaan joukkoon Alankomaissa, Australiassa, Belgiassa (Vallonia), Norjassa, Ruotsissa, Saksassa, Slovakiassa, Sveitsissä, Tanskassa ja Unkarissa. Lisäksi se on myynyt Isossa-Britanniassa sekä Italiassa kaksinkertaista ja Australiassa, Meksikossa sekä Puolassa nelinkertaista platinaa. ==Lähteet== Luokka:Vuoden 2018 kappaleet Luokka:Calvin Harrisin kappaleet
Atte Sihvonen

Atte Sihvonen (s. 18. helmikuuta 1996, Turku) on suomalainen jalkapalloilija. Hän edustaa kaudella 2022 Veikkausliigassa pelaavaa FC Hakaa. Kausina 2019–2020 hän edusti Veikkausliigassa Rovaniemen Palloseuraa. Hän on pelipaikaltaan keskuspuolustaja tai puolustava keskikenttäpelaaja. Sihvosen kasvattajaseura on TPS. TPS:n juniorikauden jälkeen hän edusti kaudella 2017 Kakkosessa pelannutta Salon Palloilijoita. Seuraavalla kaudella hän siirtyi Ykkösessä pelanneen Ekenäs IF:n (EIF) riveihin. Sieltä hän siirtyi joulukuussa 2018 RoPSiin. Hän pelasi Veikkausliigassa ensimmäisellä kaudellaan 26 ottelua, joissa hän teki kaksi maalia, ja toisella kaudellaan 17 ottelua. Helmikuussa 2021 Sihvonen teki 1+1-vuotisen sopimuksen TPS:n kanssa. https://fc.tps.fi/fi/uutiset/keskikenttapelaaja-atte-sihvonen-palaa-takaisin- tps-paitaan Tammikuussa 2024 Sihvonen teki 1+1-vuotisen sopimuksen TPS:n kanssa. https://fc.tps.fi/uutiset/tps-kasvatti-atte-sihvonen-palaa- mustavalkoisiin/ == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Sin Pijama

Sin Pijama on yhdysvaltalaislaulaja Becky G:n sekä dominikaanilaislaulaja Natti Natashan musiikkikappale. Sen julkaisi Sony Music Latin Becky G:n Mala Santa-debyyttistudioalbumin toisena singlenä 20. huhtikuuta 2018. Kappaleen ovat sanoittaneet Becky G, Natasha, Nate Campany, Kyle Sherear, Rafael Pina, Daddy Yankee, Gaby Music, Mau y Ricky, Jon Leone ja Camilo Echeverry, joista viisi viimeisintä myös tuottivat sen. Kappalelle on toteutettu myös Daniel Duranin ohjaama musiikkivideo, joka julkaistiin singlen julkaisupäivänä. "Sin Pijama" oli valtava menestys monissa espanjan ja portugalinkielisissä valtioissa, sen päästyä singlelistan kärkeen Boliviassa, Chilessä, El Salvadorissa ja Espanjassa sekä kymmenen parhaan joukkoon Guatemalassa, Hondurasissa, Nicaraguassa, Perussa ja Uruguayssa. Lisäksi se on myynyt Meksikossa kolminkertaista, Espanjassa viisinkertaista ja Yhdysvalloissa jopa kolmentoistakertaista platinaa. Perussa kappale myi kaksinkertaista timanttia. Becky G ja Natasha ovat esittäneet kappaleen livenä MTV Millennial Awardsissa sekä Premios Juventudissa kesällä 2018. ==Lähteet== Luokka:Vuoden 2018 kappaleet Luokka:Becky G:n kappaleet
Žadro (järvi Pustoškan piirissä)

Žadro () on järvi Luoteis-Venäjällä Pihkovan alueen Pustoškan piirissä. Järven rinnakkaisnimenä on ollut Gēdras, joka on alkuperältään baltinkieliseen sanaan kirkas palautuva nimi (). == Maantietoa == Järvi on 2,6 kilometriä pitkä, 1,1 kilometriä leveä ja sen pinta-ala on 1,56 neliökilometriä eli 156 hehtaaria. Järven keskisyvyys on 3 metriä, mutta siinä on myös 6-metrinen syvänne. Järvesä on yksi luotomainen saari. Se on toinen vierekkäisistä järvistä, joka kuuluu ainoan kylän Kuznetsovon () nautintapiiriin. == Luontoarvoja == Järven tyypillisimmät kalat ovat lahna ja kuha. Muista lajeista voidaan mainita ainakin hauki, ahven, säyne, suutari, made, pasuri, karppi, rantanuoliainen, mutakala, törö, salakka ja ruutana, sekä Rutilus-suvun kalat. Järvestä tavataan myös rapua. Se on hiekkapohjainen ja paikoin myös mutapohjainen järvi. Sen rannat ovat kiviset ja hiekkaiset, mutta paikoin esiintyy rannoilla savimaatakin. == Vesistösuhteita == Žadro sijaitsee Nevedrjankan valuma- alueella. Nevedrjanka on Velikajan sivujoki ja kuuluu Velikajan valuma- alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Žadroon tulee ojat kolmelta lammelta ja sen pohjoispuolella sijaitsevalta Ostrovitolta. Žadron laskuoja lähtee järven luoteispäästä ja se virtaa nimettömän lammen kautta länteen päin ja yhtyy Bereznosta laskevaan Froljankaan () ennen sen yhtynistä Nevedrjankaan.Järven valuma-alueen koko on lähteestä riippuen 39,5 tai 43,06 neliökilometriä . == Huomautuksia == == Lähteet == Luokka:Pihkovan alueen järvet Luokka:Nevedrjankan valuma-alue Luokka:Pustoškan piiri
Luettelo Billboard 200 -listan ykkösistä vuonna 2019

Tämä on luettelo Billboard 200 -listan kärkipaikkaa hallussaan vuonna 2019 pitäneistä artisteista ja albumeista. Päivämäärä Artisti Albumi Lähteet 5\. tammikuuta 21 Savage I Am > I Was 12\. tammikuuta 21 Savage I Am > I Was 19\. tammikuuta A Boogie wit da Hoodie Hoodie SZN 26\. tammikuuta A Boogie wit da Hoodie Hoodie SZN 2\. helmikuuta Future Future Hndrxx Presents: The Wizrd 9\. helmikuuta Backstreet Boys DNA 16\. helmikuuta A Boogie wit da Hoodie Hoodie SZN 23\. helmikuuta Ariana Grande Thank U, Next 2\. maaliskuuta Ariana Grande Thank U, Next 9\. maaliskuuta Lady Gaga ja Bradley Cooper A Star Is Born 16\. maaliskuuta Hozier Wasteland, Baby! 23\. maaliskuuta Juice Wrld Death Race for Love 30\. maaliskuuta Juice Wrld Death Race for Love 6\. huhtikuuta Nav Bad Habits 13\. huhtikuuta Billie Eilish When We All Fall Asleep, Where Do We Go? 20\. huhtikuuta Khalid Free Spirit 27\. huhtikuuta BTS Map of the Soul: Persona 4\. toukokuuta Billie Eilish When We All Fall Asleep, Where Do We Go? 11\. toukokuuta Pink Hurts 2B Human 18\. toukokuuta Vampire Weekend Father of the Bride 25\. toukokuuta Logic Confessions of a Dangerous Mind 1\. kesäkuuta Tyler, the Creator Igor 8\. kesäkuuta Billie Eilish When We All Fall Asleep, Where Do We Go? 15\. kesäkuuta Thomas Rhett Center Point Road 22\. kesäkuuta Jonas Brothers Happiness Begins 29\. kesäkuuta Madonna Madame X 6\. heinäkuuta The Raconteurs Help Us Stranger 13\. heinäkuuta Chris Brown Indigo 20\. heinäkuuta Dreamville ja J. Cole Revenge of the Dreamers III 27\. heinäkuuta Ed Sheeran No.6 Collaborations Project 3\. elokuuta Ed Sheeran No.6 Collaborations Project 10\. elokuuta NF The Search 17\. elokuuta Drake Care Package 24\. elokuuta Slipknot We Are Not Your Kind 31\. elokuuta Young Thug So Much Fun 7\. syyskuuta Taylor Swift Lover 14\. syyskuuta Tool Fear Inoculum 21\. syyskuuta Post Malone Hollywood’s Bleeding 28\. syyskuuta Post Malone Hollywood’s Bleeding 5\. lokakuuta Post Malone Hollywood’s Bleeding 12\. lokakuuta DaBaby Kirk 19\. lokakuuta Super M SuperM: The 1st Mini Album 26\. lokakuuta YoungBoy Never Broke Again Al YoungBoy 2 2\. marraskuuta Post Malone Hollywood’s Bleeding 9\. marraskuuta Kanye West Jesus Is King 16\. marraskuuta Post Malone Hollywood’s Bleeding 23\. marraskuuta Luke Combs What You See Is What You Get 30\. marraskuuta Céline Dion Courage 7\. joulukuuta Trippie Redd A Love Letter to You 4 14\. joulukuuta Soundtrack Frozen 2 21\. joulukuuta Roddy Ricch Please Excuse Me for Being Antisocial 28\. joulukuuta Harry Styles Fine Line == Katso myös == * Luettelo Billboard Hot 100 -listan ykkösistä vuonna 2019 * Luettelo Suomen virallisen albumilistan ykkösistä vuonna 2019 ==Lähteet== 2019 Billboard 200
Berezno (järvi Prigorodnan pitäjässä, Pustoškan piiri)

Berezno () on järvi Luoteis-Venäjällä Pihkovan alueen Pustoškan piirissä. Venäjän sana Bereznjak () tarkoittaa koivumetsää tai koivikkoa, joten järven nimi voidaan suomentaa Koivujärvi. == Maantietoa == Järvi on 2,7 kilometriä pitkä, 1,4 kilometriä leveä ja sen pinta-ala on 2,595 neliökilometriä eli 260 hehtaaria. Järvellä on neljä lähes samankokoista saarta, joiden yhteispinta- ala on 5,5 hehtaaria. Ne sijaitsevat järvenselällä paitsi yksi, joka löytyy kaakkoispään lahdelta. Pohjoispäässä sijaitsee lahti, joka jää lyhyen niemen suojaan. Järven keskisyvyys on 3 metriä, mitta siinä on 8-metrinen syvännekin. Järven pohja on kivinen ja hiekkainen, vaikka jossakin esiintyy myös mutaa. Rannat ovat kiviset ja hiekkaiset. Järvi on aiemmin ollut peltomaiden ympäröimänä. Pellot ovat nykyään ilmavalokuvista päätellen osittain viljeltyjä niittyjä. Asutusta näyttäisi esiintyvän vielä järven luoteiskulmalla Jasnaja Poljana (), itäpuolella Bakonovo ja Sipkino () ja kaakkoispuolella Gorka (). Järven kiertää pohjoispuolelta Pustoškan ja Idritsan välinen pikatie M-9 eli E22. == Luontoarvoja == Järven yleisimmät kalat ovat lahna, salakka ja hauki. Muita kalalajeja ovat ahven, kuha, säyne, suutari, made, pasuri, karppi, mutakala, törö, pasuri ja ruutana ja särki. Järvessä viihtyy myös rapu. == Vesistösuhteita == Berezno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulee pieniä ojia ympäröiviltä lammilta ja soilta. Sen laskujoki Frojanka () yhtyy Nevedrjankaan hyvissä ajoin ennen Sutokskojea. Järven valuma-alueen koko on lähteestä riippuen 16,6 tai 8,2 neliökilometriä . == Huomautuksia == == Lähteet == Luokka:Pihkovan alueen järvet Luokka:Nevedrjankan valuma-alue Luokka:Pustoškan piiri
Mad Love (Sean Paulin ja David Guettan kappale)

Mad Love on jamaikalaisräppäri Sean Paulin sekä ranskalaisen DJ-tuottaja David Guettan kappale, jolla vierailee myös yhdysvaltalainen laulaja Becky G. Sen julkaisi Island Records Paulin ensimmäisen, Mad Love the Prequel EP:n neljäntenä singlenä 16. helmikuuta 2018. Kappaleen ovat sanoittaneet Paul, Guetta, Majasty Jones, Emily Warren, Shakira, Rosina Russell, Ina Wroldsen, Raoul Lionel Chen, Jack Patterson ja Giorgio Tuinfort. Kappaleen tuotannosta vastasivat puolestaan Guetta, Patterson, Tuinfort, Jason Jigzagula Henriques, Banx & Ranx ja 1st Klase. Kappaleelle on toteutettu myös Sarah McColganin ohjaama musiikkivideo, joka julkaistiin Paulin YouTube-kanavalla 15. maaliskuuta 2018. "Mad Love" oli kaupallisesti kohtalainen menestys, sen päästyä singlelistan kymmenen parhaan joukkoon Alankomaissa, Saksassa ja Suomessa sekä kahdenkymmenen parhaan joukkoon Boliviassa, Guatemalassa, Norjassa, Slovakiassa ja Unkarissa. ==Lähteet== Luokka:Vuoden 2018 kappaleet Luokka:Sean Paulin kappaleet Luokka:David Guettan kappaleet Luokka:Becky G:n kappaleet
Like I Do

Like I Do on ranskalaisen DJ-tuottaja David Guettan sekä alankomaalaisten DJ- tuottajien Martin Garrixin ja Brooksin musiikkikappale. Sen julkaisi What a Music Guettan seitsemännen, 7-studioalbumin toisena singlenä 22. helmikuuta 2018. Kappaleen ovat sanoittaneet Talay Riley, Sean Douglas, Nick Seeley, Robert Bergin, Guetta, Garrix, Brooks ja Giorgio Tuinfort, joista kolme viimeisintä myös tuottivat sen. "Like I Do" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Alankomaissa, Itävallassa, Norjassa, Ruotsissa ja Suomessa sekä listan kolmenkymmenen parhaan joukkoon Irlannissa, Isossa-Britanniassa, Saksassa, Sveitsissä ja Tšekissä. ==Lähteet== Luokka:Vuoden 2018 kappaleet Luokka:David Guettan kappaleet Luokka:Martin Garrixin kappaleet
Dragonfly (hakukone)

Dragonfly oli Googlen hakukoneprojekti, joka olisi ollut yhteensopiva Kiinan internet-sensuurin kanssa. Maailma sai tietää Dragonflyn olemassaolosta elokuussa 2018, kun The Intercept julkaisi yrityksen sisällä liikkuvan luottamuksellisen muistion, jonka Googlen-työntekijä oli kirjoittanut projektista. Google ilmoitti heinäkuussa 2019, että Dragonfly-projekti on lopetettu. == Kehitys == Dragonfly-hakukoneen on ilmoitettu yhdistävän käyttäjien puhelinnumerot heidän hakulausekkeisiinsa ja puhelimen sovellukset paljastavat kuka olet ja missä olet. Google kerää hyvin paljon enemmän tietoa, ja Kiina voisi pyytää Googlea luovuttamaan tiedot hallitukselle. Hakukone suodattaisi Wikipedian kaltaisia sivustoja ja tietoja aiheista, kuten sananvapaudesta, ihmisoikeuksista, demokratiasta, uskonnosta ja muista asioista, jota Kiinan hallitus pitää arkaluontoisina. Googlen toimitusjohtaja Sundar Pichai sanoi vuonna 2018, että hakukone olisi parempi kuin muut hakukoneet Kiinassa sillä hetkellä. Heinäkuussa 2019 Googlen yleisen järjestyksen varapuheenjohtaja ilmoitti, että Dragonfly-projekti on lopetettu. Google ei kuitenkaan luvannut, että kaikki Kiinan sensuuriin liittyvät työt olisivat poissuljettuja. == Lähteet == Luokka:Toteutumattomat suunnitelmat ja hankkeet Luokka:Hakukoneet Luokka:Google Luokka:Internet-sensuuri
Teemu Juntunen

Teemu Juntunen (s. 30. joulukuuta 1995) on suomalainen pesäpalloilija. Juntunen on kaudesta 2017 lähtien edustanut Superpesiksessä pelaavia Pattijoen Urheilijoita. Juntusen kasvattajaseura on Joensuun Maila. Joensuun Mailassa pelatessaan Juntunen saavutti SM-pronssin kaudella 2015 ja 2016. Ulkopelissä hän pelaa kopparina. Kaudella 2014 alkaneella urallaan Superpesiksessä Juntunen on pelannut 141 runkosarjaottelua. Näissä hän on lyönyt kuusi kunnaria ja 19 tavallista juoksua, tuonut 80 juoksua ja kerännyt 302 kärkilyöntiä. 14 pelaamassaan Superpesiksen pudotuspeliottelussa hän on lyönyt kaksi tavallista juoksua, tuonut kaksi juoksua ja kerännyt 21 kärkilyöntiä. ==Lähteet== * http://www.pesiksenmaailma.fi/index.php/pelaajakortit?pelaajaid=7041&view;=pelaajakortti * https://www.superpesis.fi/joukkueet/miehet/pattijoen-urheilijat-raahe/ * https://www.raahenseutu.fi/teemu-juntunen-jatkaa-pattu-paidassa/353927 * https://www.pesis.fi/pesis-info/historia/mitalistit/ Luokka:Suomalaiset pesäpalloilijat Luokka:Vuonna 1995 syntyneet Luokka:Elävät henkilöt
Kauklahden kappeli

Kauklahden kappeli on Espoon Kauklahdessa sijaitseva kappeli. Rakennus sijaitsee osoitteessa Kauppamäki 1 ja se on yksi Espoon tuomiokirkkoseurakunnan toimitiloista. Kauklahden kappelin on suunnitellut arkkitehti Olli-Pekka Jokela, ja se valmistui 2006. Kappeli sijaitsee Espoonjoen laakson ja avoimen peltomaiseman reunamilla mäellä, joka on osa ainakin 1100–1200-luvuilta alkaen asutettua kylätonttia. Rakennuksen sijoittelua rajoittivat niin tontilla tehdyt arkeologiset löydöt kuin rinnetontin avokalliomuodostelmat, jotka arkkitehti halusi säilyttää. Ulkonäöltään hillityssä rakennuksessa on avaran aulan ja kappelisalin lisäksi Hakala-saliksi nimetty kahviotila sekä kerhotiloja ja niihin liittyvä keittiö. Kappelissa on 140 istumapaikkaa, mutta yhdistämällä kirkkosali, aulatila ja Hakala-sali saadaan tilat noin 250–300 hengelle. Kappelisalin alttariteos on salin päätyseinän suuruinen hillityn sävyinen maalaus nimeltään ”Pyhä ehtoollinen”. Siinä nähdään suuri ehtoollispöytä ja elämänpuu, jotka tuntuvat jatkavan tilaa seinän ulkopuolelle. Teos on kauklahtelaisen taiteilijan Markku Hakurin käsialaa. Pääosin silkistä valmistetut tekstiilisarjat ovat tekstiilitaiteilija Norma Heimolan suunnittelemat. Kappeli on saanut lahjoituksena erityisesti lapsille tarkoitetun alttarikaapin, jota varten valmistetaan sekä kaksi ikonia että liturgisten värien mukaiset pellavaiset alttaritekstiilit. Kauklahden kappelin urut otettiin käyttöön 2010. Ne sijaitsevat alttarialueen vasemmalla puolella, seurakuntalaisten vieressä. Niiden soinnillinen ja rakenteellinen esikuva on 1800-luvun jälkipuolison ranskalainen traditio ja ne on rakentanut saksalainen urkurakentamo Paschen Kiel Orgelbau GmbH. Kappelin kellotornin neljä kelloa näkyvät kirkkosaliin ja niillä voidaan soittaa 18 erilaista melodiaa, jotka on säveltänyt kanttori Petri Koivusalo. ==Kuvia Kauklahden kappelista== Kauklahti Chapel 1.jpg|Kauklahden kappeli Hansatieltä katsottuna Kauklahti Chapel 2.jpg|Kappelin julkisivu pohjoiseen on matala ja hillitty. Kauklahti Chapel 3.jpg|Kappelin pääsisäänkäynti ja tontin avokalliomuodostumia. Kauklahti Chapel 4.jpg|Kappelisalin ikkunat heijastavat kadunvarren näkymää. Kauklahti Chapel 5.jpg|Näkymä pääovelta kohti Kauppamäkeä. Kauklahti Chapel 7.jpg|Kappelin itäpää ja sen sijainti rinteessä. Kauklahti Chapel 8.jpg|Kauklahden kappelin eteläseinä, rakennuksen vasemmassa nurkassa kellotorni. Memorial of ancient graveyard near Kauklahti Chapel.jpg|Muistokivi vanhoina aikoina kappelin lähelle haudatuille. == Lähteet == == Aiheesta muualla == * Kauklahden kappeli Kirkko Espoossa -sivustolla Luokka:Espoon kirkkorakennukset Luokka:Kauklahti
Hammasjuuret

Hammasjuuret (Dentaria) on ristikukkaiskasvien (Brassicaceae) heimoon kuvattu kasvisuku. Nykyisin sitä ei pidetä enää hyväksyttynä sukuna, vaan sen lajit luetaan suurimmaksi osaksi litukoiden (Cardamine) sukuun kuuluviksi. Suomessa kasvavista lajeista hammasjuurten sukuun on luettu aiemmin hammasjuuri (Cardamine bulbifera, syn. Dentaria bulbifera). Se eroaa monista muista litukkalajeista kukkiensa värin sekä lehtihangoissa olevien itusilmujensa perusteella. == Lähteet == Luokka:Ristikukkaiskasvit
Kokkila (Perniö)

Kokkila on kylä Salon kaupungin Perniössä. Kylä sijaitsee Perniön itäosassa. Kokkila sijaitsee Asteljoen kahden latvahaaran, Aaljoen ja Koskonjoen, yhtymäkohdan itäpuolella. Kylään on tieyhteys Kontolan ja Tilkkalan rajalta. Kokkilan asutus sijaitsee selkeällä paikalla kylän peltojen keskellä mäellä. Kylä muodostuu Kokkilan, Tavian ja Koivuniemen maatiloista. Kontolan Tuulela voitaneen katsoa osaksi Kokkilan kokonaisuutta. Kokkila on syntynyt luultavasti keskiajalla. Kokkila on muodostanut Kontolan ja Tilkkalan kanssa yhteisen jakokunnan. Kylässä on ollut aina kaksi kantatilaa. Vuonna 1958 kylään lohkottiin kolmas tila. ==Lähteet== Luokka:Perniön kylät
Suomen paini

Paini on Suomen urheiluhistorian menestyksekkäimpiä lajeja. Paini on ollut miesten välisenä vapaamuotoisena voimainkoetuksena tuttu suomalaisille jo kauan, mutta urheilulajina se saapui Suomeen 1800-luvun lopulla. Saksassa lajiin tutustunut Emil Karlsson perusti Helsingin Atleettiklubin (HAK) voimailu-urheilun erikoisseuraksi vuonna 1891. Suomalaisten paini-innostusta kasvattivat maassa vieraillut puolalainen Władysław Pytlasiński ja ensimmäisiin suomalaisiin painimestareihin lukeutunut Carl Allén. HAK järjesti ensimmäiset Suomen-mestaruuskilpailut 1898. Jo seuraavalla vuosikymmenellä suomalaiset alkoivat menestyä ulkomailla, ja Verner Weckman voitti olympiakultaa ensin Ateenan väliolympialaisissa 1906 ja sitten Lontoon kesäolympialaisissa 1908. Paini kuului Suomessa aluksi vuonna 1906 perustetun Suomen Voimistelu- ja Urheiluliiton suoraan alaisuuteen monien muiden lajien tavoin kunnes vuonna 1931 perustettiin Suomen Painiliitto. Myös vuonna 1919 perustetun Työväen Urheiluliiton toiminnassa paini on ollut tärkeässä roolissa. Suomalaispainijat ovat voittaneet virallisissa olympialaisissa 26 kultamitalia sekä yhteensä 83 mitalia. Erityisesti 1920-luvulla suomalaiset hallitsivat kreikkalais-roomalaisen painin kilpailuja mutta menestyivät myös vapaapainissa. Kaksinkertaisia olympiavoittajia virallisissa olympialaisissa ovat Emil Väre, Kalle Anttila, Oskar Friman, Väinö Kokkinen ja Kustaa Pihlajamäki. Kultamitaleista kuusi on toisen maailmansodan jälkeiseltä ajalta, viimeisin Jouko Salomäen vuonna 1984 voittama. Suomalaiset voittivat useita maailmanmestaruuksia ennen kuin maailmanmestaruuskilpailujen järjestäminen keskeytettiin vuoden 1922 kisojen jälkeen lähes 30 vuodeksi. Menestys kuitenkin jatkui Euroopan-mestaruuskilpailuissa. Toisen maailmansodan jälkeen suomalaiset ovat voittaneet kahdeksan maailmanmestaruutta. Viimeisin miesten maailmanmestari on Marko Yli-Hannuksela vuodelta 1997. Naisten paini nousi 2000-luvulla olympialaistenkin ohjelmaan ja Petra Olli voitti maailmanmestaruuden vuonna 2018. Vuoden 1952 Helsingin olympialaisten painikilpailujen lisäksi Suomessa on järjestetty kreikkalais-roomalaisen painin maailmanmestaruuskilpailut Helsingissä vuosina 1911 ja 1921 sekä Tampereella vuosina 1965 ja 1994. Vapaapainin maailmanmestaruuskilpailut käytiin Helsingissä vuonna 1951. Euroopan-mestaruuksista Suomessa on painittu useaan kertaan, ja isäntäkaupunkeja ovat olleet Helsingin ja Tampereen lisäksi Oulu, Kouvola, Seinäjoki ja Vantaa. Vuosittain Suomessa järjestettäviä kansainvälisiä turnauksia ovat Herman Kare -turnaus Kouvolassa ja Arvo Haavisto -turnaus Ilmajoella sekä aiemmin Vantaan painicup. == Lähteet == *
Anna Bergström-Simonsson

Anna Katarina Bergström-Simonsson (30. joulukuuta 1853 Färnebo, Värmlanti, Ruotsi – 1937) oli ruotsalainen laulunopettaja ja koulujen laulunopetuksen mullistaja. Hänen vanhempansa olivat tehtailija Olof Bergström ja Brita Katarina Nilsson. Hän valmistui Tukholman Musiikkikonservatoriosta 1876 ja teki opintomatkoja ulkomaille. Hän toimi laulunopettajana Filipstadissa 1878–1880, tukholmalaisissa kansakouluissa 1885–1895, tukholmalaisissa tyttökouluissa 1880–1903, Kungliga Högre Lärarinneseminariumissa vuodesta 1897, Tukholman Musiikkikonservatoriossa vuodesta 1902. Hän piti esitelmiä ja järjesti kesäkursseja puhetekniikassa ja äänenmuodostuksessa Ruotsissa ja Suomessa. Hän julkaisi laulun oppikirjoja.Anna Bergström-Simonsson. Nya Idun. Viitattu 30.4.2020 Walborg Hedberg ja Louise Arosenius: Svenska kvinnor från skilda verksamhetsområden, s. 11. Albert Bonniers 1914 Bergström-Simonssonin vaikutus Ruotsin koulujen laulunopetukseen oli mullistava, joskin hänen tavoitteitaan aluksi vastustettiin, sillä hän halusi painottaa äänen laatua ja korvata voimakkaan äänenkäytön kauniilla äänellä. Erityisen merkittävä oli hänen työnsä tulevien musiikinopettajien kouluttamisessa Musiikkikonservatoriossa. Hän piti jakokoulutuskursseja aikakauden toisen merkittävän pedagogin Olof Holmbergin kanssa. Hänen ansiotaan on myös ruotsalaisen puhetekniikan kehittyminen.Anna Bergström-Simonsson. Svensk Läraretidning No 52. 27.12.1933 Bergström-Simonsson oli Ruotsin kuninkaallisen musiikkiakatemian jäsen vuodesta 1912. Hänelle myönnettiin Kaarle XV:n perustama mitali Litteris et Artibus. Bergström-Simonsson oli vuodesta 1916 naimisissa johtaja J. D. Simonssonin kanssa.Bergström-Simonsson, Anna Nordisk familjebok. == Lähteet == Luokka:Ruotsalaiset opettajat Luokka:Musiikkipedagogit Luokka: Vuonna 1853 syntyneet Luokka: Vuonna 1937 kuolleet
Eddie Large

Edward Hugh McGinnis (25. kesäkuuta 1941 Glasgow, Skotlanti – 2. huhtikuuta 2020 Bristol, Englanti), tunnettu paremmin taiteilijanimellään Eddie Large, oli brittiläinen koomikko. Hänet tunnettiin parhaiten kaksikosta Little and Large Syd Littlen (Cyril Mead) kanssa. Large kuoli covid-19-tautiin huhtikuussa 2020. Luokka:Brittiläiset koomikot Luokka:Vuonna 1941 syntyneet Luokka:Vuonna 2020 kuolleet
Luettelo Billboard Hot 100 -listan ykkösistä vuonna 2020

Tämä on luettelo Billboard Hot 100 -listan kärkipaikkaa hallussaan vuonna 2020 pitäneistä artisteista ja singleistä. Päivämäärä Artisti(t) Kappale Lähteet 4\. tammikuuta Mariah Carey ”All I Want for Christmas Is You” 11\. tammikuuta Post Malone ”Circles” 18\. tammikuuta Roddy Ricch ”The Box” 25\. tammikuuta 1\. helmikuuta 8\. helmikuuta 15\. helmikuuta 22\. helmikuuta 29\. helmikuuta 7\. maaliskuuta 14\. maaliskuuta 21\. maaliskuuta 28\. maaliskuuta 4\. huhtikuuta The Weeknd ”Blinding Lights” 11\. huhtikuuta 18\. huhtikuuta Drake ”Toosie Slide” 25\. huhtikuuta The Weeknd ”Blinding Lights” 2\. toukokuuta 9\. toukokuuta The Scotts eli Travis Scott ja Kid Cudi ”The Scotts” 16\. toukokuuta Doja Cat, mukana Nicki Minaj ”Say So” 23\. toukokuuta Ariana Grande ja Justin Bieber ”Stuck with U” 30\. toukokuuta Megan Thee Stallion, mukana Beyoncé ”Savage” 6\. kesäkuuta Lady Gaga ja Ariana Grande ”Rain on Me” 13\. kesäkuuta DaBaby, mukana Roddy Ricch ”Rockstar” 20\. kesäkuuta 27\. kesäkuuta 6ix9ine ja Nicki Minaj ”Trollz” 4\. heinäkuuta DaBaby, mukana Roddy Ricch ”Rockstar” 11\. heinäkuuta 18\. heinäkuuta 25\. heinäkuuta 1\. elokuuta 8\. elokuuta Taylor Swift ”Cardigan” 15\. elokuuta Harry Styles ”Watermelon Sugar” 22\. elokuuta Cardi B, mukana Megan Thee Stallion ”WAP” 29\. elokuuta 5\. syyskuuta BTS ”Dynamite” 12\. syyskuuta 19\. syyskuuta Cardi B, mukana Megan Thee Stallion ”WAP” 26\. syyskuuta 3\. lokakuuta BTS ”Dynamite” 10\. lokakuuta Travis Scott, mukana Young Thug ja M.I.A. ”Franchise” 17\. lokakuuta Jawsh69 ja Jason Derulo ”Savage Love (Laxed – Siren Beat)” 24\. lokakuuta 24kGoldn, mukana Iann Dior ”Mood” 31\. lokakuuta 7\. marraskuuta Ariana Grande ”Positions” 14\. marraskuuta 24kGoldn, mukana Iann Dior ”Mood” 21\. marraskuuta 28\. marraskuuta 5\. joulukuuta BTS ”Life Goes On” 12\. joulukuuta 24kGoldn, mukana Iann Dior ”Mood” 19\. joulukuuta Mariah Carey ”All I Want for Christmas Is You” 26\. joulukuuta Taylor Swift ”Willow” == Katso myös == * Luettelo Billboard 200 -listan ykkösistä vuonna 2020 * Luettelo Suomen virallisen singlelistan ykkösistä vuonna 2020 == Lähteet == 2020 Billboard Hot 100 2020
Liiri

Liiri () on kylä Salon kaupungin Perniössä. Kylä sijaitsee Perniön eteläosassa Perniönjoen varrella. Liiristä on käytetty historian aikana useaa nimeä: Lijdheby, Lideby, Liide ja Liite. Liirin yksinäistilan muodostama kylä sijaitsee Perniönjoen itärannalla Lupajan ja Pakapyölin välissä. Liirin kyläalue jää joen ja kantatien 52 väliin. Liirin tila sijaitsee korkean mäen etelärinteessä. Kylän itäosassa on Hallissuo. Jokilaakso on peltomaata. Liiri on keskiaikainen uudisasutuskylä. Liirin tila oli pitkään Latokartanon aputilana, kunnes se ostettiin perinnöksi vuonna 1845. ==Lähteet== Luokka:Perniön kylät
Jasin-Amin Assehnoun

Jasin-Amin Assehnoun (s. 26. joulukuuta 1998 Tampere) on jalkapalloilija, joka edustaa Kreikan Superliigassa pelaavaa Volosia. Hänellä on Suomen ja Marokon kansalaisuudet. == Ura == Assehnoun pelasi juniorivuosinaan pääkaupunkiseudulla Pitäjänmäen Tarmon, HJK:n, PK-35:n ja FC Espoon riveissä. Aikuisten ensimmäisenä seurana toimi vuodesta 2017 Kakkosessa pelannut FC Espoo, josta hän siirtyi loppukesästä 2018 Veikkausliigaan FC Lahden riveihin. Assehnoun teki FC Lahden kanssa kahden ja puolen vuoden sopimuksen kauden 2020 loppuun. FC Lahtea Assehnoun edusti lopulta kolmen vuoden ajan ennen siirtoaan FC Emmeniin kesällä 2021. Emmenissä Assehnoun onnistui ensimmäisellä kaudellaan Eerste divisiessä maalinteossa seitsemän kertaa 36 ottelussa. Emmen nousi kauden päätteeksi Eredivisieen, jossa Assehnoun esiintyi kaudella 2022–2023 29 kertaa, onnistuen kerran maalinteossa. Emmen putosi kauden päätteeksi jälleen sarjatasoa alemmaksi. Kesällä 2023 Assehnoun siirtyi kaksivuotisella sopimuksella Tanskan Superliigan Vejleen. Tammikuussa 2024 hänet lainattiin loppukaudeksi Kreikan Superliigassa pelaavaan Volosiin. == Maajoukkueura == Assehnoun on ollut vuosina 2019–2020 Suomen alle 21-vuotiaiden joukkueen vahvuudessa ja pelannut 13 maaottelua. Assehnoun sai ensimmäisen kutsunsa A-maajoukkueeseen, kun hänet nimettiin EM-lopputurnausta edeltävään leiriryhmään toukokuussa 2021. Assehnoun teki A-maajoukkuedebyyttinsä harjoitusottelussa Ruotsia vastaan 29. toukokuuta 2021. Lopulliseen EM-kisajoukkueeseen Assehnounia ei kuitenkaan valittu. Syyskuussa 2022 A-maajoukkueen päävalmentaja Markku Kanerva kertoi Assehnounin tavoittelevan tulevaisuudessa Suomen sijaan paikkaa Marokon A-maajoukkueessa. == Lähteet == Luokka:Suomalaiset jalkapalloilijat Luokka:Marokkolaiset jalkapalloilijat Luokka:Vuonna 1998 syntyneet Luokka:Elävät henkilöt
Ellis Marsalis Jr.

Ellis Louis Marsalis Jr. (14. marraskuuta 1934 New Orleans, Louisiana, Yhdysvallat – 1. huhtikuuta 2020 New Orleans, Louisiana, Yhdysvallat) oli yhdysvaltalainen jazzpianisti. 1940-luvulla uransa aloittanut Marsalis sai suuremmin huomiota 1980- ja 1990-luvuilla musikaalisen perheen patriarkkana. Hänen poikansa Branford ja Wynton ovat myös tunnettuja muusikoita. Marsalis kuoli covid-19-tautiin huhtikuussa 2020. ==Lähteet== == Aiheesta muualla == Luokka:Yhdysvaltalaiset jazzpianistit Luokka:Vuonna 1934 syntyneet Luokka:Vuonna 2020 kuolleet
Barbara Tieaho

Barbara Tieaho (s. 1944 Helsinki) on suomalainen kuvanveistäjä ja kuvataiteilija. Tieaho on opiskellut Taideteollisessa oppilaitoksessa vuosina 1970–1973 ja Suomen Taideakatemian koulussa 1976–1980. Tieahon tytär Jenni Tieaho (s. 1969) on myös kuvanveistäjä. == Työt == thumb|Elon kaaret, 1998, Espoo. Tieahon töiden materiaaleina ovat muun muassa pronssi, puu, kivi, betoni, kierrätys- ja luonnon materiaalit. Hän on tehnyt myös videoteoksia ja elokuvia. Tieaho asuu ja työskentelee Helsingissä. Hän työskentelee myös Karjalohjalla. Tieahon teräsveistos Elon kaaret on Jorvin sairaalan tilaama teos sairaalan puistossa Espoossa. Teos on paljastettu vuonna 1998. Teoksen tilaamisen inspiraationa oli Jorvin sairaalan Taiteen keskustoimikunnalta saama ”vuoden kulttuurihoitolaitos” -palkinto. == Lähteet == Luokka:Suomalaiset kuvanveistäjät Luokka:Vuonna 1944 syntyneet Luokka:Elävät henkilöt
Anders Otto Wilhelm Streng

Anders Otto Wilhelm Streng (8. maaliskuuta 1821 Heinola – 16. maaliskuuta 1893 Porvoo) oli Venäjän keisarillisessa armeijassa palvellut suomalainen kenraaliluutnantti. (Viitattu 30.4.2020) Strengin vanhemmat olivat lääninsihteeri, kollegiasessori Otto Wilhelm Streng ja Gustava Margareta Lemberg ja puoliso vuodesta 1856 Ida Matilda Charlotta Wilhelmina Tawaststjerna. Runoilija, opettaja Emmy Streng oli heidän tyttärensä. Anders Otto Wilhelm Streng tuli oppilaaksi Haminan kadettikouluun 1834 ja määrättiin sieltä 1841 valmistuttuaan vänrikkinä palvelukseen 3. kenttätykistöprikaatiin. Hän suoritti Pietarin sota-akatemian kurssin 1843–1845, minkä jälkeen hänet ylennettiin aliluutnantiksi 1846 ja merkittiin 1847 yleisesikunnan upseeriluetteloihin luutnanttina. Streng nimitettiin 2. jalkaväkiosaston vt. vanhemmaksi adjutantiksi, missä tehtävässä hän toimi Unkarin kapinan kukistamisessa. Sen jälkeen joulukuussa 1849 hänet ylennettiin alikapteeniksi ja nimitettiin 2. jalkaväkiosaston vakinaiseksi vanhemmaksi adjutantiksi. Vuonna 1852 Streng siirrettiin majoitusmestariksi 8. jalkaväkidivisioonaan, kapteeniksi hän yleni 1853. Streng osallistui divisioonassaan 1854–1855 Krimin sotaan, everstiluutnantiksi hänet ylennettiin sodan jälkeen huhtikuussa 1856. Tammikuussa 1857 hänet määrättiin 8. jalkaväkidivisioonan esikuntapäälliköksi, mutta siirrettiin jo helmikuussa 22. jalkaväkidivisioonan esikuntapäälliköksi Helsinkiin. Everstiksi Streng ylennettiin 1860 ja nimitettiin 23. jalkaväkidivisioonan esikuntapäälliköksi Helsinkiin. Tammikuussa 1866 hänet siirrettiin Kasanin sotilaspiirin esikuntapäällikön apulaiseksi, kenraalimajuriksi hän yleni huhtikuussa 1867. Vuonna 1869 Streng määrättiin Donin maanmittauskomission esimieheksi. Hän toimi tässä tehtävässä vuoteen 1874, jolloin sai eron sotapalveluksesta kenraaliluutnanttina. ==Lähteet== Luokka: Suomalaiset kenraalit Luokka:Vuonna 1821 syntyneet Luokka:Vuonna 1893 kuolleet
Peter Emanuel Stråhlman

Peter Emanuel Stråhlman (14. elokuuta 1794 Valkjärvi – 1855) oli Venäjän keisarillisessa armeijassa palvellut suomalainen kenraalimajuri. (Viitattu 30.4.2020) Stråhlmanin vanhemmat olivat lääninrovasti, teologian tohtori Johan Stråhlman ja Elisabet Tavast. Peter Emanuel Stråhlman ylennettiin luutnantiksi Venäjän tie- ja vesikulkulaitoksen insinöörikuntaan 1817. Hänet ylennettiin kapteeniksi 1820, majuriksi 1826, everstiluutnantiksi 1831 ja everstiksi 1837. Vuonna 1839 Stråhlman siirrettiin Venäjän siirtomaiden sotilasinsinöörijoukkojen palvelukseen, missä tehtävässä hän toimi aina kuolemaansa saakka. Kenraalimajuriksi hänet ylennettiin joulukuussa 1847. ==Lähteet== Luokka: Suomalaiset kenraalit Luokka: Sotilasinsinöörit Luokka:Vuonna 1794 syntyneet Luokka:Vuonna 1855 kuolleet
Alexander Thynn

Alexander George Thynn, Bathin 7. markiisi (6. toukokuuta 1932 Lontoo, Englanti – 4. huhtikuuta 2020 Bath, Englanti) oli Bathin markiisi vuosina 1992–2020. Alexander Thynn oli Weymouthin varakreivi vuosina 1946–1992, minkä jälkeen hän peri markiisin tittelin isältään. Thynn kuoli covid-19-tautiin huhtikuussa 2020.https://www.is.fi/kuninkaalliset/art-2000006465182.html == Lähteet == Luokka:Brittiläiset markiisit Luokka:Vuonna 1932 syntyneet Luokka:Vuonna 2020 kuolleet
Julius Constantin Sundman

Julius Constantin Sundman (24. syyskuuta 1828 Tammisaari – 12. toukokuuta 1893 Helsinki) oli Venäjän keisarillisessa armeijassa palvellut suomalainen kenraalimajuri. (Viitattu 30.4.2020) Julius Constantin Sundmanin vanhemmat olivat Salomon Sundman ja Antoinette Carolina Lovisa Hultman ja puoliso vuodesta 1869 vapaaherratar Agneta Maria Mellin. Sundman tuli vuonna 1845 nuoremmaksi aliupseeriksi Henkivartioväen Suomen tarkk’ampujapataljoonaan. Vuonna 1849 hänet ylennettiin vänrikiksi ja siirrettiin palvelukseen 2. tarkk’ampujapataljoonaan. Aliluutnantiksi Sundman yleni 1852. Vuonna 1855 hänet siirrettiin takaisin Henkivartioväen Suomen tarkk’ampujapataljoonan, jossa hän toimi kouluttajana. Luutnantiksi hänet ylennettiin 1859. Vuosina 1861–1862 Sundman suoritti upseeritarkk’ampujakoulun kurssin Pietarissa, alkuvuonna 1863 hänet ylennettiin alikapteeniksi ja määrättiin Henkivartioväen Suomen tarkk’ampujapataljoonan 2. komppanian vt. päälliköksi. Hänet ylennettiin kapteeniksi joulukuussa 1863 ja vakinaistettiin komppanianpäällikön tehtävään 1865. Everstiluutnantiksi Sundman ylennettiin 1874. Turkin sodassa 1877–1878 hän toimi Henkivartioväen Suomen tarkk’ampujapataljoonan komppanianpäällikkönä, sodan lopulla kesäkuussa 1878 hänet ylennettiin everstiksi. Vuonna 1880 Sundman määrättiin Henkivartioväen 7. Hämeenlinnan tarkk’ampujapataljoonan komentajaksi. Tästä tehtävästä ja samalla sotapalveluksesta hän sai eron kenraalimajurina heinäkuussa 1890. Sotilasuransa jälkeen Sundman valittiin Suomen sotaväen leski- ja orpokassan taloudenhoitajaksi, mitä tehtävää hän hoiti aina kuolemaansa asti. ==Lähteet== Luokka: Suomalaiset kenraalit Luokka:Vuonna 1828 syntyneet Luokka:Vuonna 1893 kuolleet
Hajarayn

Hajarayn on kaupunki Jemenin Hadramautin alueella. ==Maantiede== Hajarayn sijaitsee Jemenin Hadramautissa Jabal Hajarayn-nimisen vuoren kupeessa ja Wadi Du'an-nimisen wadin varrella. Ympäröivä seutu on rikasta maatalousaluetta. Vieressä kulkee maantie al-Mukallasta Shibamiin. Kaupunkia leimaavat suuret tiilitalot ja kapeat kadut. ==Historia== Hajaraynin lähiseudulta on löydetty jäänteitä jo islamia edeltävältä ajalta, jolloin seudulla käytiin suitsukekauppaa. Raydun on lähellä sijaitseva vanha rauniokaupunki. Al- Hamadani mainitsee Hajaraynin nimellä al-Hajaran. Hänen kirjoittaessaan paikkakunta koostui varsinaisesti kahdesta erillisestä kaupungista, Khawdun ja Dammun, wadin vastakkaisilla puolilla. Viereisellä vuorella oli linnoitus, jonne sittemmin rakennettiin Shibamin Ku'aytien palatsi. ==Talous ja väestö== Kaupunkia ympäröivällä maaseudulla myydään durraa. Viljelmiä kastellaan kanavilla ja syvillä kaivoilla. Seudun asukkaat ovat pääasiassa sunnalaisia muslimeja. Paikallisilla on historiallisia yhteyksiä Jaavalle ja osa heistä puhuu malaijia. ==Lähteet== Luokka:Jemenin kaupungit
Hawra

Hawra on kaupunki Jemenin Hadramautin alueella. ==Maantiede== Hawra sijaitsee Jemenin Hadramautissa 'Amdin-, Daw'anin- ja al-Aynin laaksojen yhtymäkohdasta pohjoiseen. Vieressä kohoaa vuoria. Shibam sijaitsee Hawrasta koilliseen. ==Historia== Al-Hamadani kuvaili 900-luvulla Hawranin olevan suurehko Kinda- heimon asuttama kaupunki. Kaupunki oli Shibamin Ku'aytien hallitsema enklaavi muuten Kathirin hallitsemalla alueella. Viereiselle vuorelle rakennettiin kaupungin maisemaa halltiseva linnoitus ja vartiotorni. Vuonna 1809 Hadramautiin nykyisestä Saudi-Arabiasta hyökänneiden wahhabistien mainitaan ryöstäneen Hawran. ==Historia== Seudun asukkaat ovat pääasiassa sunnalaisia muslimeja. Paikallisilla on historiallisia yhteyksiä Indonesiaan ja hallitseva paikallinen suku on Ba Wazir. ==Lähteet== Luokka:Jemenin kaupungit
Park Seo-joon

Park Seo-joon (syntymänimeltään Park Yong-kyu, s. 16. joulukuuta 1988 Soul) on eteläkorealainen näyttelijä. Hänet tunnetaan parhaiten rooleistaan televisiodraamasarjoissa Tapa Minut, Paranna Minut (2015), She Was Pretty (2015), Hwarang: The Poet Warrior Youth (2016–2017), Fight for My Way (2017), What's Wrong with Secretary Kim (2018) ja Itaewon Class (2020); sekä elokuvissa Chronicles of Evil (2015), Midnight Runners (2017) ja The Divine Fury (2019). Luokka:Elävät henkilöt Luokka:Vuonna 1988 syntyneet Luokka:Eteläkorealaiset näyttelijät
Luettelo Billboard Hot 100 -listan ykkösistä vuonna 2019

Tämä on luettelo Billboard Hot 100 -listan kärkipaikkaa hallussaan vuonna 2019 pitäneistä artisteista ja singleistä. Päivämäärä Artisti(t) Kappale Lähteet 5\. tammikuuta Ariana Grande ”Thank U, Next” 12\. tammikuuta Halsey ”Without Me” 19\. tammikuuta Post Malone ja Swae Lee ”Sunflower” 26\. tammikuuta Halsey ”Without Me” 2\. helmikuuta Ariana Grande ”7 Rings” 9\. helmikuuta Ariana Grande ”7 Rings” 16\. helmikuuta Ariana Grande ”7 Rings” 23\. helmikuuta Ariana Grande ”7 Rings” 2\. maaliskuuta Ariana Grande ”7 Rings” 9\. maaliskuuta Lady Gaga ja Bradley Cooper ”Shallow” 16\. maaliskuuta Jonas Brothers ”Sucker” 23\. maaliskuuta Ariana Grande ”7 Rings” 30\. maaliskuuta Ariana Grande ”7 Rings” 6\. huhtikuuta Ariana Grande ”7 Rings” 13\. huhtikuuta Lil Nas X ”Old Town Road” 20\. huhtikuuta Lil Nas X, mukana Billy Ray Cyrus ”Old Town Road” 27\. huhtikuuta Lil Nas X, mukana Billy Ray Cyrus ”Old Town Road” 4\. toukokuuta Lil Nas X, mukana Billy Ray Cyrus ”Old Town Road” 11\. toukokuuta Lil Nas X, mukana Billy Ray Cyrus ”Old Town Road” 18\. toukokuuta Lil Nas X, mukana Billy Ray Cyrus ”Old Town Road” 25\. toukokuuta Lil Nas X, mukana Billy Ray Cyrus ”Old Town Road” 1\. kesäkuuta Lil Nas X, mukana Billy Ray Cyrus ”Old Town Road” 8\. kesäkuuta Lil Nas X, mukana Billy Ray Cyrus ”Old Town Road” 15\. kesäkuuta Lil Nas X, mukana Billy Ray Cyrus ”Old Town Road” 22\. kesäkuuta Lil Nas X, mukana Billy Ray Cyrus ”Old Town Road” 29\. kesäkuuta Lil Nas X, mukana Billy Ray Cyrus ”Old Town Road” 6\. heinäkuuta Lil Nas X, mukana Billy Ray Cyrus ”Old Town Road” 13\. heinäkuuta Lil Nas X, mukana Billy Ray Cyrus ”Old Town Road” 20\. heinäkuuta Lil Nas X, mukana Billy Ray Cyrus ”Old Town Road” 27\. heinäkuuta Lil Nas X, mukana Billy Ray Cyrus ”Old Town Road” 3\. elokuuta Lil Nas X, mukana Billy Ray Cyrus ”Old Town Road” 10\. elokuuta Lil Nas X, mukana Billy Ray Cyrus ”Old Town Road” 17\. elokuuta Lil Nas X, mukana Billy Ray Cyrus ”Old Town Road” 24\. elokuuta Billie Eilish ”Bad Guy” 31\. elokuuta Shawn Mendes ja Camila Cabello ”Señorita” 7\. syyskuuta Lizzo ”Truth Hurts” 14\. syyskuuta Lizzo ”Truth Hurts” 21\. syyskuuta Lizzo ”Truth Hurts” 28\. syyskuuta Lizzo ”Truth Hurts” 5\. lokakuuta Lizzo ”Truth Hurts” 12\. lokakuuta Lizzo ”Truth Hurts” 19\. lokakuuta Travis Scott ”Highest in the Room” 26\. lokakuuta Lizzo ”Truth Hurts” 2\. marraskuuta Lewis Capaldi ”Someone You Loved” 9\. marraskuuta Selena Gomez ”Lose You to Love Me” 16\. marraskuuta Lewis Capaldi ”Someone You Loved” 23\. marraskuuta Lewis Capaldi ”Someone You Loved” 30\. marraskuuta Post Malone ”Circles” 7\. joulukuuta Post Malone ”Circles” 14\. joulukuuta The Weeknd ”Heartless” 21\. joulukuuta Mariah Carey ”All I Want for Christmas Is You” 28\. joulukuuta Mariah Carey ”All I Want for Christmas Is You” == Katso myös == * Luettelo Billboard 200 -listan ykkösistä vuonna 2019 * Luettelo Suomen virallisen singlelistan ykkösistä vuonna 2019 == Lähteet == 2019 Billboard Hot 100
Back to You (Selena Gomezin kappale)

Back to You on yhdysvaltalaislaulaja Selena Gomezin musiikkikappale. Sen julkaisi Interscope Records digitaalisesti ladattavana singlenä televisiosarjan Kolmetoista syytä toisen tuotantokauden soundtrack-levyltä 10. toukokuuta 2018. Kappaleen ovat sanoittaneet Gomez, Parrish Warrington, Diederik Van Elsas, Amy Allen ja Micah Premnath. Kappaleen tuotannosta vastasivat puolestaan Ian Kirkpatrick ja Trackside. Kappaleelle on toteutettu myös Scott Cudmoren ohjaama musiikkivideo, joka julkaistiin Gomezin YouTube- kanavalla 5. kesäkuuta 2018. Videon teema on inspiroitu vuonna 1965 julkaistusta ranskalaisen uuden aallon elokuvasta Hullu Pierrot. "Back to You" oli kaupallinen menestys, sen päästyä singlelistan viiden parhaan joukkoon Alankomaissa, Australiassa, Irlannissa, Kanadassa, Kreikassa, Malesiassa, Singaporessa, Slovakiassa, Tšekissä ja Unkarissa sekä kymmenen parhaan joukkoon Belgiassa, Norjassa, Portugalissa, Skotlannissa, Suomessa ja Uudessa- Seelannissa. Kappale pääsi Yhdysvalloissa Billboard Hot 100 -listan sijalle 18. joka teki siitä Gomezin viidennentoista peräkkäisen neljänkymmenen parhaan joukkoon päässeen kappaleen edellä mainitulla listalla. Kappale on myynyt Australiassa ja Yhdysvalloissa kaksinkertaista platinaa. ==Lähteet== Luokka:Vuoden 2018 kappaleet Luokka:Selena Gomezin kappaleet
Otto Albrecht Isbert

Otto Albrecht Isbert (1. huhtikuuta 1901 Haguenau – 23. helmikuuta 1986 Gengenbach) oli saksalainen joogaprofessori ja kirjailija. Hän oli Karl Isbertin poika. Luokka:Saksalaiset professorit Luokka:Saksalaiset kirjailijat Luokka:Vuonna 1901 syntyneet Luokka:Vuonna 1986 kuolleet
Aino-Kaarina Pajari

Aino-Kaarina Pajari (1957 Tervola – helmikuu 2022) oli suomalainen taidegraafikko. Jyväskylässä asunut Pajari käytti taidegrafiikassaan useimmiten carborundum-menetelmää. Hän myös toteutti esinekoosteita ja otti valokuvaustekniikan osaksi ilmaisua. == Ura == Pajari opiskeli vuosina 1973–1975 Kankaanpään taidekoulussa. Hän opiskeli vuosina 1975–1978 Lahden taideoppilaitoksessa graafista suunnittelua ja jatkoi Lahden taidekoulussa 1978–1980 taidegrafiikan opiskelulla. Pajari piti vuoden 1983 jälkeen 29 yksityisnäyttelyä ja osallistui 29 ryhmä- ja yli 30 yhteisnäyttelyyn Suomessa. Euroopassa hän osallistui 15 ryhmä- ja yhteisnäyttelyyn. Vuosina 1980–2020 Pajari osallistui 24 kansainväliseen näyttelyyn Suomessa ja muualla Euroopassa, Intiassa, Japanissa ja Taiwanissa. Pajarin julkinen moniosainen teos Kiveen kirjoitetut paljastettiin vuonna 2002 Jyväskylän Rantaraitin varrelle. Teos koostuu seitsemästä harmaasta graniittipaadesta, joihin on kaiverrettu Pajarin kokoamia ihmisten lausumia toiveita. == Lähteet == Luokka:Suomalaiset taidegraafikot Luokka:Vuonna 1957 syntyneet Luokka:Vuonna 2022 kuolleet
The Middle

The Middle on venäläis-saksalaisen DJ-tuottaja Zeddin, yhdysvaltalaislaulaja Maren Morrisin ja yhdysvaltalaisen musiikkiduo Greyn musiikkikappale. Sen julkaisi Interscope Records digitaalisesti ladattavana singlenä 23. tammikuuta 2018. Kappaleen ovat sanoittaneet Sarah Aarons, Zedd, Grey ja The Monsters and the Strangerz, joista kolme viimeisintä myös tuottivat sen. Kappaleelle on toteutettu myös Dave Meyersin ohjaama musiikkivideo, jonka ensiesitys koettiin vuoden 2018 Grammy-palkintogaalassa 28. tammikuuta 2018. "The Middle" oli kaupallisesti kohtalainen menestys, sen päästyä singlelistan viiden parhaan joukkoon Malesiassa, Singaporessa, Yhdysvalloissa ja Venezuelassa sekä kymmenen parhaan joukkoon Alankomaissa, Australiassa, Belgiassa (Flanderi), Irlannissa, Isossa-Britanniassa, Kanadassa, Norjassa, Skotlannissa, Tšekissä, Unkarissa ja Uudessa-Seelannissa. Lisäksi se myi Australiassa sekä Yhdysvalloissa kolminkertaista ja Kanadassa nelinkertaista platinaa. ==Lähteet== Luokka:Vuoden 2018 kappaleet Luokka:Zeddin kappaleet Luokka:Yhdysvaltalaiset musiikkikappaleet
Painonnoston maailmanmestaruuskilpailut 2019

Vuoden 2019 painonnoston maailmanmestaruuskilpailut järjestettiin 18.–27. syyskuuta 2019 Pattayalla, Thaimaassa. Sekä miehet että naiset kilpailivat kymmenessä painoluokassa. Kiina voitti painoluokista kymmenen sekä Pohjois- Korea ja Armenia kaksi. == Lähteet == * * 2019 Luokka:Vuoden 2019 urheilu Luokka:Thaimaan urheilu Luokka:Pattaya
Hwang Hye-young

Hwang Hye-young (, s. 16. heinäkuuta 1966) on eteläkorealainen kilpauransa lopettanut sulkapalloilija ja olympiavoittaja. Hwang osallistui Barcelonan olympialaisiin 1992 nelinpeliin Chung So-youngin parina. He aloittivat turnauksen voitolla toisella kierroksella japanilaisparista Harumi Kohara- Hisuko Mizuista. Puolivälierissä he voittivat brittiläiset Julie Bradburyn ja Gillian Clarkin. Välierissä Hwang ja Chung voittivat kiinalaiset Lin Yan Fenin ja Yao Fenin erin 2–0. Loppuottelussa he voittivat kiinalaisparin Guan Weizhen-Nong Qunhuan erin 2–1. Hänellä on myös MM-hopeaa nelinpelistä vuodelta 1989. ==Lähteet== Luokka:Eteläkorealaiset sulkapalloilijat Luokka:Eteläkorealaiset olympiavoittajat Luokka:Vuonna 1966 syntyneet Luokka:Elävät henkilöt
Karran rautatieasema

Karran rautatieasema () on lakkautettu rautatieliikennepaikka Rauman radalla Eurajoella. Se perustettiin Lapijoen kylän lähelle. Karra avattiin liikenteelle 18. joulukuuta 1907, ja samana vuonna paikalle rakennettiin platformskjul-tyylinen rakennus. Liikennepaikka muutettiin miehittämättömäksi vuonna 1953 ja tavaraliikenne lakkautettiin 1962. Koko radan henkilöliikenne lakkautettiin 29. toukokuuta 1988, ja samalla koko Karran liikennepaikka lakkautettiin. Asemarakennusta suunniteltiin siirrettävän Jokioisten Museorautatielle, mutta rakennus päädyttiin purkamaan vuonna 1993. == Lähteet == Luokka:Eurajoen liikenne Luokka:Satakunnan lakkautetut rautatieliikennepaikat
Happy Now (Zeddin ja Elley Duhén kappale)

Happy Now on venäläis-saksalaisen DJ-tuottaja Zeddin ja yhdysvaltalaislaulaja Elley Duhén musiikkikappale. Sen julkaisi Interscope Records digitaalisesti ladattavana ja suoratoistettavana singlenä 18. heinäkuuta 2018. Kappaleen ovat sanoittaneet Noonie Bao, Sarah Aarons, Eric Barker, Linus Wiklund ja Zedd, joista kaksi viimeisintä myös tuottivat sen. Kappaleelle on toteutettu myös musiikkivideo, joka julkaistiin Zeddin YouTube-kanavalla 23. elokuuta 2018. Videolla seurataan luhistuvassa parisuhteessa elävää pariskuntaa. "Happy Now" oli kaupallisesti kohtalainen menestys, sen päästyä singlelistan kymmenen parhaan joukkoon Malesiassa, Norjassa ja Singaporessa sekä kahdenkymmenen parhaan joukkoon Belgiassa (Vallonia), Slovakiassa ja Tšekissä. ==Lähteet== Luokka:Vuoden 2018 kappaleet Luokka:Zeddin kappaleet Luokka:Yhdysvaltalaiset musiikkikappaleet
Painonnoston maailmanmestaruuskilpailut 2018

Vuoden 2018 painonnoston maailmanmestaruuskilpailut järjestettiin 1.–8. marraskuuta 2018 Ašgabatissa, Turkmenistanissa. Sekä miehet että naiset kilpailivat kymmenessä painoluokassa. Kiina voitti painoluokista yhdeksän sekä Iran ja Venäjä kaksi. Thaimaan nostajista monet jäivät kiinni dopingin käytöstä, ja maan kuudesta mitaleille yltäneestä naisnostajasta viisi, muun muassa kolmen alimman sarjan voittajat, hylättiin. == Lähteet == * * === Viitteet === 2018 Luokka:Vuoden 2018 urheilu Luokka:Turkmenistanin urheilu Luokka:Ašgabat